b'\n_START_ARTICLE_\nDezastrele ecologice de pe Tisa\n_START_PARAGRAPH_\nDezastrele ecologice de pe Tisa este un subiect care se refer\xc4\x83 la dou\xc4\x83 dezastre ecologice care au avut loc la \xc3\xaenceputul anului 2000 \xc3\xaen Rom\xc3\xa2nia, duc\xc3\xa2nd la afectarea r\xc3\xa2ului amintit.\n_START_SECTION_\nScurgerea de cianur\xc4\x83 de la Baia Mare (2000)\n_START_PARAGRAPH_\n\xc3\x8en seara zilei de 30 ianuarie, \xc3\xaen Baia Mare, iazul de decantare apar\xc8\x9bin\xc3\xa2nd uzinei de procesare a minereurilor aurifere Aurul, de\xc8\x9binut\xc4\x83 \xc3\xaen propor\xc8\x9bie de 51 la sut\xc4\x83 de c\xc4\x83tre o companiei australian\xc4\x83, iar 49 la sut\xc4\x83 de c\xc4\x83tre statul rom\xc3\xa2n, s-a rupt \xc8\x99i peste 100.000 m\xc2\xb3 de ap\xc4\x83 rezidual\xc4\x83 cu cianur\xc4\x83 \xc8\x99i metale grele au ajuns \xc3\xaen r\xc3\xa2urile L\xc4\x83pu\xc8\x99 \xc8\x99i Some\xc8\x99, iar de acolo \xc3\xaen Tisa. Cauza accidentului a fost o combina\xc8\x9bie \xc3\xaentre numeroasele gre\xc8\x99eli de construc\xc8\x9bie a iazului, management deficitar \xc3\xaen caz de risc \xc8\x99i condi\xc8\x9bii meteorologice extreme.\n_START_SECTION_\nAccidentul de la Baia Bor\xc8\x99a\n_START_PARAGRAPH_\nAl doilea accident a avut loc c\xc3\xa2teva s\xc4\x83pt\xc4\x83m\xc3\xa2ni mai t\xc3\xa2rziu, \xc3\xaen martie, la Baia Bor\xc8\x99a, c\xc3\xa2nd ruperea iazului Nov\xc4\x83\xc8\x9b a f\xc4\x83cut ca 20.000 tone de n\xc4\x83mol \xc8\x99i metale grele s\xc4\x83 ajung\xc4\x83 \xc3\xaen apele r\xc3\xa2ului. Cauza accidentului a fost lipsa echipamentului de siguran\xc8\x9b\xc4\x83 al iazului, din lipsa resurselor financiare.'